રાજકોટ, તા.૧૩: જસદણ મુકામે રહેતા વસંત બ્રધર્સના નામે અનાજ કરીયાણાના કમીશન એજન્ટ તરીકે વ્યવસાય કરતા અશ્વિનકુમાર શાંતિભાઇ વસંતે આરોપી અતુલભાઇ ભીખાભાઇ રાઠોડ રાજકોટવાળા વિરૂધ્ધ જસદણ પોલીસ સ્ટેશનમાં પોતાની પાસેથી રૂ.૭૨,૦૦,૦૦૦/ રૂપિયાના ઘઉં ખરીદ કરી રકમ પરત ન આપતી વિશ્વાસઘાત, ઉચાપાત, ઠગાઇ કરવા સબબ ફરીયાદ નોંધાવતા આરોપીની પોલીસે ધરપકડ કરી જસદણ કોર્ટમાં રજુ કરતા જસદણ કોર્ટે જામીન અરજી નામંજુર કરી જેલ હવાલે કરતા આરોપીએ રાજકોટ સેસન્સ જજ શ્રી ડી.ડી.ઠકકરની કોર્ટમાં જામીન અરજી કરતા આરોપી તરફે રોકાયેલ વકીલ રોહીતભાઇ ધીયાની રજુઆત ધ્યાને લઇ રૂ.૧પ,૦૦૦/ ના શરતી જામીન પર છોડવા હુકમ કરેલ છે.